53. ΝΟΜΟΣ υπ’ αριθ.24 της 11/11 Απρ.1975 (ΦΕΚ Α΄65) Περί κυρώσεως των υπ’ αριθ.2/4.1.1975 και 17/22.1.1975 πράξεων του Υπουργικού Συμβουλίου, αφορωσών εις την τροποποίησιν και συμπλήρωσιν των κειμένων περί Ιεραρχίας και Προαγωγών των μονίμων Αξιωματικών των Ενόπλων Δυνάμεων διατάξεων. ΄Αρθρ.1.-Κυρούται και έχει ισχύν νόμου, αφ’ ης εδημοσιεύθη εις το υπ’ αριθ.2/4.1.1975 φύλλον της Εφημερίδος της Κυβερνήσεως (τεύχος Α΄) η υπ’ αριθ.2/4.1.1975 Πράξις του Υπουργικού Συμβουλίου (Ανωτ.αριθ.52). ΄Αρθρ.2.-Κυρούται και έχει ισχύν νόμου, αφ’ ης εδημοσιεύθη εις το υπ’ αριθ.9/23.1.1975 φύλλον της Εφημερίδος της Κυβερνήσεως (τεύχ.Α΄) η υπ’ αριθ.17/22-1-1975 Πράξις του Υπουργικού Συμβουλίου (τόμ.38 σελ.186,08). ΄Αρθρ.3.-Το Ανώτατον Συμβούλιον Εθνικής Αμύνης δύναται δι’ αποφάσεώς του να επαναφέρη εις την ενέργειαν μέχρι 2 εισέτι Αξιωματικούς του Πολεμικού Ναυτικού υπό τας προϋποθέσεις της υπ’ αριθ.17/22.1.1975 Πράξεως του Υπουργικού Συμβουλίου, της οποίας άπασαι αι διατάξεις εφαρμόζονται αναλόγως και επί των Αξ/κών τούτων. ΄Αρθρ.4.-Η ισχύς του παρόντος άρχεται από της δημοσιεύσεως δια της Εφημερίδος της Κυβερνήσεως των δια του παρόντος κυρουμένων Πράξεων του Υπουργικού Συμβουλίου. 37.Ε.α.51-53 Κατάσταση Υπαλλήλων Π.Ν. 54. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.424 της 6/14 Μαΐου 1977 (ΦΕΚ Α΄130) Περί επεκτάσεως των διατάξεων του Νόμ.324/ 1976 «περί Αξιωματικών Αεροπορίας Στρατού Ειδικής μονιμότητος» εις το Πολεμικόν Ναυτικόν. ΄Εχοντες υπ’ όψει: α)Την παρ.3 του άρθρ.12 του Νόμ.324/1976 «περί Αξιωματικών Αεροπορίας Στρατού ειδικής μονιμότητος» (ΦΕΚ 127 Α /1976). β)Την απόφασιν του Ανωτάτου Ναυτικού Συμβουλίου(πρακτικόν 8/14.2.1977). γ)Την υπ’ αριθ.318/1977 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: ΄Αρθρον μόνον.-Αι διατάξεις του Νόμ.324/1976 «περί Αξιωματικών Αεροπορίας Στρατού Ειδικής Μονιμότητος», επεκτείνονται και εις το Π. Ναυτικόν, καθότι αφορά εις τους χειριστάς ελικοπτέρων του Π.Ναυτικού. Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. (Μετά τη σελ.380,04(δ) Σελ. 380,05 Τεύχος Ε31-Σελ.125 Κατάσταση Υπαλλήλων Π.Ν. 37.Ε.α.54 37.Ε.α.54 Κατάσταση Υπαλλήλων Π.Ν.

[Source: greek_legal_code_raptarchis | Tokens: 2031]